**Trezește-te!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trezește-te!

...

Încearcă să simți dincolo de masca

Ce-ți ascunde adevărul.

Dincolo de-acele uși nevăzute,

Stă ascuns înșelătorul!

...

Privește-n jur: închipuire

Lumea? Doar o amăgire.

Viața? Poate-i doar un vis

Al somnului din Paradis!

...

Trezește-te, strigă Lumina,

Trezește-te să iei antidotul,

Eu sunt Adevărul, Calea și Viața,

Sunt totul!

...

Trezește-te și dă la o parte cortina

Trezește-te și ieși din mormânt,

Încearcă să te-ntorci printre vii,

Trezește-te că Eu sunt Lumina,

Trezește-te și încearcă să fii

Și să vezi că Eu sunt cel ce sunt!

...

Pune masca lor peste masca ta

Și nu te vor vedea!

...

Dă la o parte cortina,

Încearcă să crezi

Și atunci ai să vezi,

Că Eu sunt Lumina!